**Стратегија развоја винарства и виноградарства Србије 2020.-2030.**

* Дефинисана је визија виноградарства и винарства Србије: „**Сложни у различитости, развоју и знању**“
* Визија ће се реализовати кроз пет стратешких полуга:
	+ **Развој производа са фокусом на идентитет**, што подразумева креирање идентитета и додавање вредности производу, као и стварање производних смерница за структуриран развој тржишта;
	+ **Развој виноградарских површина и домаће производње** кроз подстицаj раста виноградарских површина и производње вина;
	+ **Заштита и развој домаћег тржишта**, која подразумева *уређење домаћег тржишта* кроз регулисање тржишта увозног вина/грожђа, усклађивање регулативе са добрим праксама и захтевима ЕУ, као и *развој маркетинга и туризма у функцији* развоја индустрије кроз креирање имиџа Србије као винске земље, повећање винске културе и развој винског туризма као полуге даљег развоја винарства;
	+ **Организација система управљања** кроз увођење професионалног управљања сектором и осигурање спровођења стратешких мера;
	+ **Развој интелектуалног и људског капитала**, кроз повећање створене додате вредности од стране института и унапређење система едукације на свим нивоима.
* Постављени су **кључни стратешки циљеви до 2030. године**
	+ Повећати број активних виноградских хектара до 25.000 (~750 – 1.000 ха годишње)
	+ Повећати просечну површину винограда на 0,5 ха (са данашњих 0,34 ха)
	+ Инвестирати у маркетиншко-развојне буџете кумулативно 14 мил. ЕУР у прве 3 године и 36 мил. ЕУР у преосталом раздобљу до 2030.
	+ Повећати домаћу регистровану производњу до 2030. године на 100 мил. литара (укључује и конверзију сивог тржишта)
	+ Повећати ценовну конкурентност српских винара (повећати вредност за новац у односу на међународну конкуренцију) и остварити различите цене по берби
	+ Повећати удео аутохтоних сорти до 20% укупних засада
	+ Повећати удео органске/одрживе производње до 10% укупних засада
	+ Побољшати технологију са циљем повећања продуктивности од винограда до боце (до 10 п.п. повећање просечног радмана у односу на просек)
	+ Остварити позицију једног од најзначајнијих нових брендова међу винским земљама Европе - повећати препознатљивост бренда и 2-3 пута побољшати имиџ у односу на прво мерење, до 2030.
	+ Смањити удео сивог тржишта за минимално 60% до 2030. (под претпоставком да данас 40% укупног тржишта чини сиво тржиште)
	+ Одбранити домаћи тржишни удео – максимално 40% тржишта заузима увозно вино
	+ Остварити стратешке циљеве развоја винског туризма
	+ До 2025. 5-10 одличних ресторана/хотела (изван Београда) различитих концепата који ће бити носиоци развоја концепта хране и вина (са одличним винским картама испуњеним богатом понудом квалитетних српских вина)
	+ Повећање броја туриста у винаријама за 30-50% у односу на данашње стање
	+ Имплементирати систем кључних показатеља успешности
	+ Након 3 године имплементације остварити мин. 90% планираних активности – проверити кроз детаљну анализу и повремене извештаје
	+ У првом кварталу 2024. године - анализа имплементације - Стратегије и ревизија постојеће Стратегије са фокусом на исправке протекле имплементације, са једне стране и дефинисање нових стратешки полуга, циљева и мера које ће осигурати нови искорак
* Потврђен је буџет за 2020. годину од 11,5 мил. ЕУР
	+ Развојни буџет за 2020. годину ће бити утрошен на реализацију 26 дефинисаних иницијатива
* Процена просечног годишњег буџета за време трајања Стратегије износи 22 – 32 мил. ЕУР (уз маркетиншко-развојни буџет укључује и све подстицаје који ће се повући из расположивих извора/фондова)
* Процењени ефекти ефикасне имплементације Стратегије до 2030. године износе:
	+ ~2 млрд. ЕУР кумулативних додатних прихода од продаје вина у Србији
	+ Спровођење додатног инвестиционог циклуса од 250 – 350 мил. ЕУР
	+ Додатних 4.000 – 6.000 радних места
* Мера „Успостављање централног система управљања који ће подржати рад и развој винарства и виноградарства” и професионална и снажна подршка у имплементацији Стратегије кључни су предуслови успешности Стратегије

**Додатак - Списак мера**

1. Консолидација рејона
2. Дефинисање новог система апелација
3. Унапређење процеса укрупњавања земљишта
4. Унапређење постојећег система подстицаја
5. Оптимизација система подршке виноградарству и винарству
6. Уређење тржишта увоза вина/грожђа
7. Прилагођавање регулаторног окружења ЕУ стандардима и растерећење административних комплексности
8. Дефинисање програма унапређења пласмана вина мањих винарија
9. Постављање маркетинга српских вина
10. Имплементација оперативног маркетинг плана
11. Развој винског туристичког производа
12. Успостављање централног система управљања који ће подржавати рад и развој винарства и виноградарства
13. Активна подршка у имплементацији стратегије по приступу пројектне канцеларије
14. Формирање/оптимизација регионалних организација у којима учествују сви важни чиниоци ланца вредности
15. Оптимизација система прикупљања и праћења статистике у сектору са фокусом на систем KPI-јева
16. Прилагођавање улоге института стварним потреба сектора са снажним нагласком на R&D
17. Осигурање квалитетнијег система едукација постојећих винара
18. Усклађивање образовних програма средњег и високог школства